stanford-oval/wikipedia huggingface dataset:
Espanjan Grand Prix 2020

|  Espanjan Grand Prix 2020  |
| --- | --- |
 6. osakilpailu 17 osakilpailusta kaudella 2020. 

Päivämäärä:  16. elokuuta 2020
Rata:  Circuit de Barcelona-Catalunya
Sijainti:  Barcelona, Espanja
Ratatyyppi:  Moottorirata
Radan pituus:  4,655 km
Kilpailun pituus:  66 kierrosta, 307,104 km
Sää:   Aurinkoinen
Paalupaikka
Kuljettaja:   Lewis Hamilton   (Mercedes)
Paaluaika:  1.15,584
Palkintokoroke
Voittaja:   Lewis Hamilton   (Mercedes)
Toinen:   Max Verstappen   (Red Bull Racing)
Kolmas:   Valtteri Bottas   (Mercedes)
Nopein kierros
Kuljettaja:   Valtteri Bottas   (Mercedes)
Kierrosaika:  1.18,183 (kierroksella 66)
Espanjan Grand Prix 2020 (virallisesti Formula 1 Aramco Gran Premio de España 2020) oli Formula 1 -kauden 2020 kuudes osakilpailu, joka ajettiin 16. elokuuta Circuit de Barcelona-Catalunyan moottoriradalla Barcelonassa Espanjassa.
Kilpailu ajettiin koronaviruspandemian vuoksi ilman yleisöä. Sergio Pérez teki paluun Racing Pointin kisakuljettajana sairasteltuaan koronavirusta kahden osakilpailun aikana.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 14. elokuuta | 11:00–12:30 | 12:00–13:30 | 1. vapaat harjoitukset |  Aurinkoinen | 30 °C | 45 °C | 51 % |
| 14. elokuuta | 15:00–16:30 | 16:00–17:30 | 2. vapaat harjoitukset |  Aurinkoinen | 30–31 °C | 47–48 °C | 51–52 % |
| 15. elokuuta | 12:00–13:00 | 13:00–14:00 | 3. vapaat harjoitukset |  Aurinkoinen | 32 °C | 47 °C | 52 % |
| 15. elokuuta | 15:00–16:00 | 16:00–17:00 | Aika-ajot |  Aurinkoinen | 30–31 °C | 48 °C | 55–60 % |
| 16. elokuuta | 15:10–17:10 | 16:10–18:10 | Kilpailu |  Aurinkoinen | 30 °C | 47–49 °C | 55–57 % |
Lähteet:
Vapaat harjoitukset

Ferrari rakensi Sebastian Vettelille uuden autonrungon, koska edellinen vaurioitui tämän ajaessa edellisessä osakilpailussa reunakivetykseen. McLaren valmisti Carlos Sainzille uuden rungon, koska hänen autossaan havaittiin jäähdytysongelma edellisen kilpailun aikana. Myös Haasin Kevin Magnussenin auto rakennettiin uudelleen, koska hän joutui keskeyttämään edellisessä kilpailussa rengasvian vuoksi. Williams-talli ajatti ensimmäisissä vapaissa harjoituksissa testikuljettajaansa Roy Nissanya. Mercedeksen Valtteri Bottas oli ensimmäisten vapaiden harjoitusten nopein ennen tallikaveriaan Lewis Hamiltonia ja kolmanneksi ajanutta Red Bullin Max Verstappenia. Mercedeksen vauhti oli muihin talleihin verrattuna ylivoimaista, mutta Ferrarin kuljettajat Charles Leclerc ja Vettel pystyivät ajamaan lähelle Verstappenin aikoja. Myös Ferrarin voimayksikköä käyttäneellä Haasilla oli harjoitusten aikana riittävästi vauhtia kymmenen parhaan joukkoon, kun Romain Grosjean oli kuudes ja Magnussen yhdeksäs.
Hamilton oli toisten vapaiden harjoitusten nopein. Mercedes oli myös toisissa vapaissa harjoituksissa muita talleja nopeampi ja Verstappen jälleen heidän jälkeensä kolmantena. Grosjean pystyi parantamaan suoritustaan ajamalla viidenneksi. Renault’n Daniel Ricciardo pystyi ajamaan neljänneksi, kun talli teki hänen autoonsa merkittäviä säätömuutoksia. Harjoitusten jälkeen Sainzin ja Grosjeanin autoihin vaihdettiin uudet voimayksiköt, koska Sainzin autoon tarvittiin uusia osia ja Grosjeanin autossa puolestaan havaittiin tehohäviöitä harjoitusten aikana.
Hamilton oli kolmansien vapaiden harjoitusten nopein. Sainz pystyi ajamaan uuden voimayksikkönsä ansiosta neljänneksi. Harjoitusten erikoisin tilanne tapahtui Magnussenin ja Renault’n Esteban Oconin välillä, kun Ocon oli valmistautumassa lämmittelykierrosta varten ja joutui väistämään edessään vauhtiaan hidastanutta Magnussenia, jolloin Oconin auto törmäsi ratavalliin aiheuttaen samalla punaiset liput radalle. Tuomaristo tutki tilanteen, mutta ei antanut kuljettajille rangaistuksia.
Aika-ajot

Aika-ajojen ensimmäisessä osiossa Alfa Romeo Racingin Kimi Räikkönen pystyi ajamaan ensimmäistä kertaa kauden aikana toiseen osioon, kun Haasin kuljettajat ja Williamsin George Russell eivät onnistuneet aikakierroksillaan.
Toisessa osiossa AlphaTaurin Pierre Gasly pystyi ajamaan viidenneksi. Ferrarin osalta vauhtia ei ollut riittävästi, minkä seurauksena Vettel jäi yhdenneksitoista ja Leclerc sijoittui lopulta kolmannessa osiossa yhdeksänneksi. Hamilton ajoi paalupaikalle ennen Bottasta ja Verstappenia. Racing Pointin Pérez ja Lance Stroll pystyivät ajamaan neljänneksi ja viidenneksi. Aika-ajojen jälkeen Verstappenin autoon asennettiin käytetty voimayksikkö, koska tallin telemetriatietojen perusteella siinä esiintyi poikkeavia ominaisuuksia.
Kilpailu

Kilpailussa Bottas sai huonon lähdön, minkä seurauksena hän putosi Verstappenin ja Strollin taakse neljänneksi. Gasly taisteli kilpailun aikana seitsemännestä sijoituksesta, kunnes joutui varikkokäyntinsä jälkeen yhtä pysähdystä yrittävien kuljettajien taakse ruuhkaan ja ajoi ruutulipulle yhdeksänneksi.
Ferrarin osalta kilpailu oli kaksijakoinen, kun Vettel ajoi yhden pysähdyksen ansiosta seitsemänneksi, mutta Leclercin kilpailu päättyi sähkövian ja turvavyöongelman myötä keskeytykseen. Renault’lla sen sijaan yhden pysähdyksen taktiikka ei toiminut, minkä seurauksena Ricciardo ja Ocon eivät pystyneet taistelemaan pistesijoituksista.
Pérez ajoi neljänneksi, mutta hän putosi viidenneksi, koska hän sai aikarangaistuksen kierroksella ohittavan Hamiltonin estämisestä. Verstappen turhaantui kilpailun aikana, kun Hamilton karkasi ylivoimaiseen johtoon ja hän joutui olemaan renkaiden kulumisen osalta varovainen. Hamilton voitti osakilpailun ennen Verstappenia ja Bottasta.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 44 |  Lewis Hamilton | Mercedes | 1:16.872 | 1:16.013 | 1:15.584 | 1 |
| 2 | 77 |  Valtteri Bottas | Mercedes | 1:17.243 | 1:16.152 | 1:15.643 | 2 |
| 3 | 33 |  Max Verstappen | Red Bull Racing-Honda | 1:17.213 | 1:16.518 | 1:16.292 | 3 |
| 4 | 11 |  Sergio Pérez | Racing Point | 1:17.117 | 1:16.936 | 1:16.482 | 4 |
| 5 | 18 |  Lance Stroll | Racing Point | 1:17.316 | 1:16.666 | 1:16.589 | 5 |
| 6 | 23 |  Alexander Albon | Red Bull Racing-Honda | 1:17.419 | 1:17.163 | 1:17.029 | 6 |
| 7 | 55 |  Carlos Sainz | McLaren-Renault | 1:17.438 | 1:16.876 | 1:17.044 | 7 |
| 8 | 4 |  Lando Norris | McLaren-Renault | 1:17.577 | 1:17.166 | 1:17.084 | 8 |
| 9 | 16 |  Charles Leclerc | Ferrari | 1:17.256 | 1:16.953 | 1:17.087 | 9 |
| 10 | 10 |  Pierre Gasly | AlphaTauri-Honda | 1:17.356 | 1:16.800 | 1:17.136 | 10 |
| 11 | 5 |  Sebastian Vettel | Ferrari | 1:17.573 | 1:17.168 |  | 11 |
| 12 | 26 |  Daniil Kvjat | AlphaTauri-Honda | 1:17.676 | 1:17.192 |  | 12 |
| 13 | 3 |  Daniel Ricciardo | Renault | 1:17.667 | 1:17.198 |  | 13 |
| 14 | 7 |  Kimi Räikkönen | Alfa Romeo Racing-Ferrari | 1:17.797 | 1:17.386 |  | 14 |
| 15 | 31 |  Esteban Ocon | Renault | 1:17.765 | 1:17.567 |  | 15 |
| 16 | 20 |  Kevin Magnussen | Haas-Ferrari | 1:17.908 |  |  | 16 |
| 17 | 8 |  Romain Grosjean | Haas-Ferrari | 1:18.089 |  |  | 17 |
| 18 | 63 |  George Russell | Williams-Mercedes | 1:18.099 |  |  | 18 |
| 19 | 6 |  Nicholas Latifi | Williams-Mercedes | 1:18.532 |  |  | 19 |
| 20 | 99 |  Antonio Giovinazzi | Alfa Romeo Racing-Ferrari | 1:18.697 |  |  | 20 |
107 % aika: 1.22,253
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 66 | 1:31.45,279 | 1 | 25 |
| 2. | 33 |  Max Verstappen | Red Bull Racing-Honda | 66 | +24,177 | 3 | 18 |
| 3. | 77 |  Valtteri Bottas | Mercedes | 66 | +44,752 | 2 | 15+1 |
| 4. | 18 |  Lance Stroll | Racing Point-BWT Mercedes | 65 | +1 kierros | 5 | 12 |
| 5. | 11 |  Sergio Pérez | Racing Point-BWT Mercedes | 65 | +1 kierros | 4 | 10 |
| 6. | 55 |  Carlos Sainz | McLaren-Renault | 65 | +1 kierros | 7 | 8 |
| 7. | 5 |  Sebastian Vettel | Ferrari | 65 | +1 kierros | 11 | 6 |
| 8. | 23 |  Alexander Albon | Red Bull Racing-Honda | 65 | +1 kierros | 6 | 4 |
| 9. | 10 |  Pierre Gasly | AlphaTauri-Honda | 65 | +1 kierros | 10 | 2 |
| 10. | 4 |  Lando Norris | McLaren-Renault | 65 | +1 kierros | 8 | 1 |
| 11. | 3 |  Daniel Ricciardo | Renault | 65 | +1 kierros | 13 |  |
| 12. | 26 |  Daniil Kvjat | AlphaTauri-Honda | 65 | +1 kierros | 12 |  |
| 13. | 31 |  Esteban Ocon | Renault | 65 | +1 kierros | 15 |  |
| 14. | 7 |  Kimi Räikkönen | Alfa Romeo Racing-Ferrari | 65 | +1 kierros | 14 |  |
| 15. | 20 |  Kevin Magnussen | Haas-Ferrari | 65 | +1 kierros | 16 |  |
| 16. | 99 |  Antonio Giovinazzi | Alfa Romeo Racing-Ferrari | 65 | +1 kierros | 20 |  |
| 17. | 63 |  George Russell | Williams-Mercedes | 65 | +1 kierros | 18 |  |
| 18. | 6 |  Nicholas Latifi | Williams-Mercedes | 64 | +2 kierrosta | 19 |  |
| 19. | 8 |  Romain Grosjean | Haas-Ferrari | 64 | +2 kierrosta | 17 |  |
| Kesk. | 16 |  Charles Leclerc | Ferrari | 38 | Elektroniikka | 9 |  |
Nopein kierros: Valtteri Bottas (Mercedes) 1.18,183 (kierroksella 66).
Lähteet:
Sergio Pérez ajoi maaliin neljäntenä, mutta hän sai 5 sekunnin aikarangaistuksen sinisten lippujen noudattamatta jättämisestä.
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Lewis Hamilton ajoi uransa 156. palkintokorokesijan ja rikkoi tuloksellaan Michael Schumacherin aikaisemman palkintosijaennätyksen.
Reserve Bank of India

| Reserve Bank of India   |
| --- | --- |

Perustettu:  1935
Toimitusjohtaja:  pääjohtaja: Shri Shaktikanta Das
Kotipaikka:  16th floor, Central Office Building, Shahid Bhagat Singh Marg, Mumbai - 400 001, Intia
Toimiala:  Intian keskuspankki
Omistaja:  Intian valtio
Kotisivu:  rbi.org.in
Infobox OKVirheellinen NIMI-arvo: 
Intian keskuspankin, Reserve Bank of Indian tornirakennus Mumbaissa.
Reserve Bank of India on Intian keskuspankki. Pankki on perustettu 1. huhtikuuta 1935.
Keskuspankki oli alkujaan yksityisesti omistettu ja sen päätoimipiste oli Kalkutassa. Pankki siirtyi Mumbaihin vuonna 1937. Pankin kansallistamisen seurauksena (1949) pankki on ollut Intian valtion omistuksessa.  Pankin pääjohtaja on Shri Shaktikanta Das.
Pankki kuuluu maailman keskeisimpien, rahajärjestelmän vakautta turvaavien keskuspankkien joukkoon ja on jäsen Financial Stability Boardissa.
Aiheesta muualla

Kuvia tai muita tiedostoja aiheesta Reserve Bank of India Wikimedia Commonsissa
Andy Mukherjee (25.4.2019) India’s Secret Stimulus Is a Bad Sign (englanniksi) (bloomberg.com)
Richie Dorman

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 14. kesäkuuta 1988 (ikä 36)
Syntymäpaikka: Chester, Englanti, Iso-Britannia
Pelipaikka: oikea laitapuolustaja puolustava keskikenttäpelaaja
Pituus: 184 cm
Junioriseurat
: Blackburn Rovers
Seurat
| Vuodet | Seura | O | (M) |
| 2005–2006 | Airbus UK | 17 | (1) |
| 2010–2011 | Airbus UK Broughton | 20 | (0) |
| 2011 | → Närpes Kraft (laina) | 24 | (11) |
| 2012– | SJK | 92 | (5) |
| Yhteensä | Yhteensä | 153 | (17) |
 Seurajoukkueuran tilastot kattavat vain kansalliset sarjat, päivitetty 26. heinäkuuta 2015.
Richard "Richie" Dorman (s. 14. kesäkuuta 1988 Chester, Englanti, Iso-Britannia) on walesilainen jalkapalloilija, joka on edustanut Suomen Veikkausliigassa Seinäjoen Jalkapallokerhoa. Hän on pelipaikaltaan oikea laitapuolustaja tai puolustava keskikenttäpelaaja.
Dorman pelasi juniorina englantilaisen Blackburn Roversin akatemiassa. Kesäkuussa 2011 walesilainen Airbus UK Broughton lainasi Dormanin puoleksi vuodeksi Suomen Kakkosen Närpes Kraftiin. Lainapestin jälkeen Dorman ei palannut Walesiin, vaan jäi Suomeen ja siirtyi SJK:oon.
Dormanin veli Andy Dorman on pelannut jalkapalloa Walesin maajoukkueessa.
Qibya

| Qibya |
| --- | --- |
 Näkymä kylään.
 Qibya
 Koordinaatit: 31°58′39″N, 35°00′35″E 
Valtio:  Palestiina
Kuvernoraatti:  Ramallah ja al-Bireh
Väkiluku (2016)  (arvio):  6 272
Infobox OKVirheellinen NIMI-arvo: 
Qibya on kylä Palestiinan Länsirannalla. Sen asukasluku oli vuonna 2016 arviolta 6 272. Qibya tunnetaan esimerkiksi vuoden 1953 Qibyan verilöylystä.
Maantiede

Qibya sijaitsee Palestiinan Länsirannalla Ramallahin ja al-Birehin kuvernoraatissa noin 20 kilometriä Ramallahin kaupungista länteen. Qibyan naapuripaikkakuntia ovat Shuqba pohjoisessa, sekä Budrus ja Ni'lin etelässä. Lännessä sijaitsee vuoden 1949 tulitaukolinja eli niin sanottu vihreä linja. Kaupungin korkeus merenpinnasta on 219 metriä.
Keskimääräinen vuotuinen sadanta Qibyaassa on 537,8 mm ja keskimääräinen lämpötila 19°C.
Historia

Qibya on saanut nimensä läheisen vesilähteen mukaan. Vesilähteen nimi on puolestaan johdettu syyrian kielen sanasta "lähde". Nykyinen kylä on perustettu Osmanien valtakunnan kaudella.
Israelin itsenäistyttyä Qibyasta tuli osa Jordanian hallitsemaa Länsirantaa. Lokakuussa 1953 Israelin armeija teki palestiinalaisten sissi-iskujen tähden kostoiskun Qibyaan Jordanian puolelle. Noin 60 paikallista kuoli ja suuri osa kylän rakennuksista tuhottiin niin sanotun Qibyan verilöylyn aikana. Israelin toiminta tuomittiin kansainvälisesti.
Vuoden 1995 Oslo II-sopimuksen perusteella kylän maat jakautuivat B ja C vyöhykkeisiin. Palestiinalaishallinnon B-vyöhykkeeseen liitettiin vain 21,5 % kylän koko pinta-alasta, mutta suurin osa sen rakennetusta alueesta. Kylän C-vyöhykkeen alue on pääasiassa viljelmiä. Osa kylän alueesta on myös jäänyt Israelin rakennuttaman Länsirannan turva-aidan taakse.
Talous

Vuonna 2010 Qibyan työssäkäyvästä väestöstä 79 % oli työllistynyt Israelin työmarkkinoilla, 10 % hallinnossa tai yksityisellä sektorilla, 6 % maataloudessa, 1 % palveluissa ja 1 % teollisuudessa. Kylässä on muutamia kauppoja, työpajoja ja oliiviöljynpuristamo.
Väestö

Beitunian asukasluku oli Palestiinan tilastokeskuksen arvion mukaan vuonna 2016 6 272. Vuonna 2007 vastaava lukema oli 4 835. Kaupungissa on viisi moskeijaa.
Aiheesta muualla

Kuvia tai muita tiedostoja aiheesta Qibya Wikimedia Commonsissa
Kylästä paenneet palaavat Qibyaan verilöylyn jälkeen vuonna 1953.
Rakkosammal

| Rakkosammal |
| --- | --- |

Tieteellinen luokittelu
Kunta::  Kasvit Plantae
Alakunta::  Sammalet Bryobionta
Kaari::  Maksasammalet Marchantiophyta
Heimo::  Cephaloziaceae
Suku::  Rakkosammalet Nowellia
Laji::  curvifolia
Kaksiosainen nimi
 Nowellia curvifolia  (Dicks.) Mitt. 
Infobox OKNimi-testi OK: 
Rakkosammal (Nowellia curvifolia) on maksasammallaji, joka on saanut nimensä rakkomaisista lehdistään.
Ulkonäkö ja koko

Rakkosammal on pienikokoinen sammal, joka voi esiintyä vaaleanvihreänä tai punaruskeana. Sen kylkilehdet ovat kaksiliuskaiset, koverat ja muistuttavat säkkejä, kun taas vatsalehtiä ei ole. Tämä sammal muodostaa nauhamaista kasvustoa. Rakkosammal on lyhyt, noin 1-2 senttimetriä pitkä ja kapea, alle 1 millimetrin levyinen. Se kasvaa maahan levittäytyvinä, mattomaisina kasvustoina. Rakkosammalta löytyy vanhoista havumetsistä, korvista, lammen rannoilta ja suon reunoilta kasvamassa lahoavilla puilla.
Vain harvat rakkosammallajit voidaan tunnistaa etäältä, mutta rakkosammal saattaa usein saada kokonaiset puunrungot punertaviksi ja se on silloin erittäin helposti tunnistettavissa. Tarkempi tutkimus paljastaa, että jokainen lehti on syvästi kovera. Yksittäiset verso-osat, jotka ovat 0,5–1 mm leveitä, voivat olla tummanpunaisia tai sekoitus punaista ja vihreää; osa versoista syvässä varjossa voi olla kokonaan ilman punaisia värejä. Lehdet ovat usein alle 1 mm leveitä ja pitkiä. Itiöpesäkkeet ovat todennäköisesti yleisiä, mutta niitä on vaikea havaita. Nimensä rakkosammal on saanut lehtiensä syvistä koveroista, jotka muistuttavat säkkejä ja voivat kerätä vettä.
Levinneisyys

Suomessa rakkosammalta esiintyy maan etelä- ja keskiosassa Keski-Suomen ja Pohjois-Karjalan korkeudelle. Laji kasvaa yleisimmin vanhoissa metsissä tuoreilla ja lehtomaisilla kankailla sekä toissijaisesti myös korpien, rämesoiden ja muiden kangasmetsien vanhoissa metsissä. Rakkosammal elää lahopuulla ja on Suomessa taantunut vanhojen metsien ja lahopuun vähenemisen vuoksi.
Nykytila

Rakkosammal on vaarassa lahopuun vähenemisestä metsissä sekä metsien ojituksista ja hakkuista, jotka kuivattavat metsien ilmastoa. Suurin osa tiedossa olevista rakkosammalen kasvupaikoista sijaitsee suojelualueilla.
Rings of Power

| Rings of Power |
| --- | --- |
Kehittäjä:  Naughty Dog
Julkaisija:  Electronic Arts
Tuottaja:  Christopher Erhardt
Suunnittelija:  Andy Gavin, Jason Rubin ja Vijay S. Pande
Taiteilija:  Jason Rubin
Ohjelmoija:  Andy Gavin ja Vijay S. Pande
Julkaistu:  1992
Lajityyppi:  tietokoneroolipeli
Pelimuoto:  yksinpeli
Alusta:  Sega Mega Drive
Jakelumuoto:  Pelimoduuli
Lisää peliartikkeleitaVideopelien teemasivulla
Rings of Power on Naughty Dogin kehittämä ja Electronic Artsin julkaisema roolipeli. Peli on julkaistu vuonna 1991 Sega Mega Drivelle.
Aiheesta muualla

Rings of Power MobyGamesissa (englanniksi)
Raimo Vuoristo

| Raimo Vuoristo> Kansanedustaja |
| --- | --- |
 21.3.1987–23.3.1995  
Ryhmä/puolue:  SDP
Vaalipiiri:  Turun läänin pohjoinen
Henkilötiedot
Syntynyt: 1. maaliskuuta 1943 (ikä 81) Viipuri
Ammatti:  pastori
Raimo Johannes Vuoristo (s. 1. maaliskuuta 1943 Viipuri) on suomalainen rovasti ja poliitikko, joka toimi SDP:n kansanedustajana vuosina 1987–1995.
Elämä ja ura

Viipurissa syntyneen Vuoriston perhe siirtyi jatkosodan loppuvaiheessa evakkona Korpilahden Moksin kylään, josta he muuttivat vuonna 1947 vanhempien töiden perässä Harjavaltaan. Perheen isä työskenteli Outokummun tehtailla ja äiti muun muassa Harjavallan sairaalan keittiössä.
Ylioppilaaksi kirjoitettuaan Vuoristo valmistui teologian kandidaatiksi Turun yliopistosta 1970 ja suoritti pastoraalitutkinnon 1972. Hän työskenteli Kiukaisten vt. kirkkoherrana 1970, Tyrvään vt. kappalaisena 1970–1971 sekä Punkalaitumen kappalaisena 1971–1973, ennen valintaansa Rauman kaupunki- ja maaseurakunnan kappalaiseksi 1974. Vuosina 1999–2003 Vuoristo toimi Rauman kirkkoherrana.
Vuoristo oli mukana Sosialidemokraattisen Nuorisoliiton toiminnassa jo kouluvuosinaan. Raumalaisten sosialidemokraattien pyydettyä Vuoristoa ehdokkaaksi hän nousi eduskuntaan vuonna 1987. Kansanedustajana Vuoristo tunnettiin teologisesta lähestymistavastaan poliittisiin kysymyksiin. Hänen puheenvuorojaan luonnehdittiin filosofisiksi ja toisinaan jopa vaikeaselkoisiksi. Vuoristo jätti kansanedustajan tehtävät kahden eduskuntakauden jälkeen vuonna 1995 ja palasi kappalaisen virkaansa Raumalle. Presidentin valitsijamiehenä hän oli vuonna 1988.
Teokset

Virtanen, Pentti ; Vuoristo, Raimo: Kotikirkko : välähdyksiä Rauman Pyhän ristin kirkosta.  Rauma:  Raimo Vuoristo, 2003.  ISBN 952-91653-0-7.
Ford Mustang (1979)

| Ford Mustang (3>  sukupolvi) |
| --- | --- |

Valmistustiedot
Valmistusmaa:   Yhdysvallat Dearborn, Michigan San Jose, Kalifornia Edison, New Jersey  Meksiko, Mexico City  Venezuela, Valencia
Valmistaja:  Ford Motor Company
Valmistusvuodet:  1978 – 1993
Korimalli:  2-ovinen coupé 2-ovinen cabriolet 3-ovinen liftback
Luokka:  Pony car
Muotoilija:  Jack Telnack (1976)
Edeltäjä:  Ford Mustang 2. sukupolvi
Seuraaja:  Ford Mustang 4. sukupolvi
Teknisesti samankaltaisia:  Ford Fairmont Mercury Zephyr
Tekniset tiedot
Pohjalevy:  Ford Fox -pohjalevy
Moottori:  2,3 l (140 cid) 88 hv I4 2,3 l turbo I4 3,3 l (201 cid) I6 85 hv 2,8 l (171 cid) V6 3,8 l (232 cid) Essex V6 4,2 l (256 cid) V8  4,9 l (302 cid) Windsor V8 (malliversio "5.0")
Polttoaine:  bensiini
Vetotapa:  takaveto
Vaihteisto:  4 / 5 -portainen manuaali 3 / 4 -portainen automaatti
Mitat
Pituus:  179.6 in (4562 mm)
Akseliväli:  100.5 in (2553 mm)
Leveys:  1987–90: 69.1 in (1755 mm) 1991–93: 68.3 in (1735 mm)
Korkeus:  1987–90: 52.1 in (1323 mm) 1991–93 Coupe: 52 in (1321 mm) 1991–93 Liftback: 52.1 in (1323 mm)
Kolmannen sukupolven Mustang oli Ford Motor Companyn vuosina 1979–1993 valmistama urheiluautomalli. Fox-pohjalevylle valmistettu malli sai valmistushistoriansa aikana osakseen lukuisia muutoksia sekä varustukseensa että voimalinjaansa. Mallin ajatellun elinkaaren ollessa päätepisteessään vuonna 1987, näytti hetken siltä että sen seuraaja olisi Mazda-perustainen, etuvetoinen malli. Yhtiön päättäjät kuitenkin kuuntelivat ostajien ääntä ja Mustang jatkoi perinteisenä takavetoisena konfiguraationa. Mustang-entusiastit jakavat tämän sukupolven kahteen segmenttiin: tuplavaloilla varustetut 1979–1986 autot ja aerodynaamisilla valaisimilla varustetut 1987–1993 autot. Sarjan valmistus päättyi, kun markkinoille lanseerattiin Ford Mustangin 4. sukupolvi (SN-95), mallivuodelle 1994.
1983 – 1986 > Motorsport

Mustangista tuli Fordin ase muita merkkejä vastaan alkuvuosien vakioautojen A-ryhmässä, sekä Euroopassa että Australiassa. Euroopassa turboahdettu Ford Sierra XR4i otti 4,9-litraisella V8-moottorilla varustetun Mustangin paikan jo kaudella 1985. Australialainen kilpa-ajaja Dick Johnson osti vuoden 1984 puolivälissä kaksi saksalaisen Team Zakspeedin rakentamaa Mustangia, koska Australian Ford ei hankkinut kisaluokituksia paikallista valmistetta olleille XE- ja XF Falcon -malleille. Mustangeja kilpailutettiin Australian Touring Car -sarjassa kausilla 1985 ja 1986. Johnson voitti vuoden 1985 Australian Grand Prix:n yhteydessä ajetun A-ryhmän tukikilpailun ja sai joitain pistesijoja kausien 1985 ja -86 Australian Touring Car Championship -sarjassa. Mustangin A-ryhmän kilpailu-ura tuli päätökseen kauden 1986 päätyttyä. Kaudella 1987 sen paikan otti Ford Sierra RS Cosworth.
Mercury Capri

Vuosina 1979–1986 USA:n Lincoln/Mercury -dealereiden kautta oli myynnissä kolmannen sukupolven Mustangin sisarmalli Mercury Capri. Mallin myötä Mercury sai jälleen palettiinsa pony car -luokan auton, koska aiemmin Mustang-perustainen Cougar oli vuonna 1974 siirtynyt valmistettavaksi luokkaa isommalle pohjalevylle. Varusteversiot olivat perus-Capri, Capri Ghia, Capri GS, Capri RS ja Capri Turbo RS. American Sunroof Company ja McLaren Automotive olivat yhteistyönä suunnitelleet ASC McLaren -erikoismallisarjan, johon kuului myös kaksiovinen avoauto. Toisen sukupolven Caprit olivat ainoat Mercury Caprit, jotka oli mahdollista saada V8-moottorilla varustettuna.
Fox-pohjalevylle perustunut Mercury Capri ei kokenut suuria muutoksia valmistushitoriansa aikana. Suurin näkyvä muutos tehtiin mallivuodelle 1983, jolloin mallin takaluukku sai aerodynaamisemman taka-ikkunan, (ns. bubble back), samalla myös takavalot ja takapuskuri muuttuivat. Caprin voimalinja- ja sisustusvaihtoehdot noudattivat melko lailla samaa linjaa Mustangin kanssa. Eroja toki löytyy, mutta päälinjat vastaavat toisiaan.
Mercury Capri > Meksiko

Vuodesta 1981 vuoteen 1984 Meksikossa valmistetut Ford Mustangit olivat ulkoiselta olemukseltaan eräänlaisia hybridejä, koska niissä käytettiin joitain Mercury Caprin korin osia. Alkuvuosien malleissä käytettiin Caprin takavaloja ja vuosimalleissa 1982 ja -83 oli myös Caprin keula. Vuosina 1983–86 käytössä oli Caprin bubble back -takaluukku.
Ajateltu seuraaja

1980-luvun puolivälissä Mustangin myynti oli jälleen kerran laskusuunnassa. Autoja meni edelleen kaupaksi yli 100 000 kappaletta vuodessa, joka oli silti valmistajayhtiön mittakaavassa vähän, aiempiin myyntimääriin verrattuna. Fordilla uskottiin että Mustang on menettänyt paikkansa markkinoilla ja yhtiö ilmoitti korvaavansa sen etuvetoisella, Mazda-pohjaisella mallilla. Mustang-fanit reagoivat ilmoitukseen nopeasti ja yhtiö sai vastaanottaa satoja tuhansia kirjeitä, joissa pyydettiin Mustangin säilymistä takavetoisena. Ford kuunteli herkällä korvalla asiakaskunnan toivetta ja päätti jatkaa Mustangin valmistusta takavetoisena. Etuvetoiselle mallille annettiin nimi Probe ja se korvasi Pohjois-Amerikan markkinoilla Ford EXP:n. Euroopassa Probe tuli markkinoille täysin uutena mallina